Na temelju članka 7. Zakona o kulturnim vijećima i financiranju javnih potreba u kulturi („Narodne novine“ broj 83/22) te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15. i 37/21), Jedinstveni upravni odjel Općine Koprivnički Bregi objavljuje


JAVNI POZIV
za financiranje javnih potreba u kulturi
 na području Općine Koprivnički Bregi u 2023. godini



I.
U Proračunu Općine Koprivnički Bregi za 2023. godinu osigurana su sredstva za financiranje javnih potreba u kulturi, kroz programe/projekte  namijenjene zadovoljavanju javnih potreba za kulturu na području Općine Koprivnički Bregi za 2023. godinu. Predviđeni iznos ukupnih sredstava namijenjenih za (su)financiranje javnih potreba u kulturi za 2023. godinu, odnosno iznos koji će se temeljem ovog Javnog poziva moći dodijeliti prijaviteljima je 70.000,00 kuna / 9.290,60 EUR (fiksni tečaj konverzije: 1 euro = 7,53450 kuna). 

II.
Na ovaj Javni poziv se mogu javiti sve udruge čiji su ciljevi i djelatnost usmjereni ka zadovoljenju javnih potreba stanovnika Općine Koprivnički Bregi na području kulture, a kojima temeljna svrha nije stjecanje dobiti i čije aktivnosti ne budu ocjenjene kao gospodarske djelatnosti. Udruge koje se javljaju na ovaj javni poziv moraju biti upisane u Registar udruga,  moraju posjedovati RNO broj iz Registra neprofitnih organizacija i moraju ispunjavati sve druge uvjete propisane pozivom odnosno Uputama za prijavitelje.

III.
Najmanji iznos financijskih sredstava koji se može prijaviti i ugovoriti po pojedinom programu/projektu je 1.000,00 kuna, a najveći iznos po programu/projektu je 50.000,00 kuna. 

IV.
Svaka udruga može prijaviti i ugovoriti više programa/projekata u okviru ovog poziva, na razdoblje provedbe do 12 mjeseci u periodu od 1.1.2023. do 31.12.2023. godine. Prijave se podnose na posebnim obrascima:
1. Opisni obrazac za programe i projekte (Obrazac 3.1.),
2. Obrazac Proračuna programa i projekata  (Obrazac 3.2.), upisuju se planirani i procijenjeni troškovi specificirano po vrstama,
3. Obrazac 3.4. – Izjava o nepostojanju dvostrukog financiranja,
4. Obrazac 3.6. – Izjava o urednom ispunjavanju obveza iz prethodnog razdoblja.

Uz gore navedene obrasce, prijavitelji su obvezni dostaviti i sljedeću dokumentaciju:

1. Preslika važećeg Rješenja iz Registra udruga Republike Hrvatske,

2. Ukoliko udruga nije ishodovala novo Rješenje Ureda državne uprave u Koprivničko-križevačkoj županiji, a uredno je predala zahtjev za upis promjena u Registru, potrebno je dostaviti dokaz o podnošenju zahtjeva,
3. Uvjerenje o nekažnjavanju odgovorne osobe udruge u izvorniku ili preslici, s tim da uvjerenje ne smije biti starije od šest mjeseci dana od dana objave poziva,
4. [bookmark: page8]Potvrdu nadležne porezne uprave o nepostojanju duga prema državnom proračunu u izvorniku ili preslici, ne stariju od 30 dana od dana objave poziva, 
5. Popis članova udruge. 
 
V.
Sa prijaviteljima kojima će biti odobrena financijska sredstva, Općina će sklopiti Ugovor o sufinanciranju programa/projekata.

VI.
Rok za podnošenje prijava, neovisno kojim putem se one dostavljaju (poštom, osobno ili u digitalnom obliku) u Općinu Koprivnički Bregi istječe 15. studenoga 2022. u 15,00 sati. Postupak provjere formalnih uvjeta i ocjenjivanja programa izvršit će za to osnovana povjerenstva koje imenuje općinski načelnik. 

VII.
Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

VIII.
Prijave na propisanim obrascima koji su zajedno s Uputama za prijavitelje dostupni na web stranicama Općine Koprivnički Bregi (www.koprivnicki-bregi.hr) šalju se redovnom poštom, elektroničkom poštom ili neposredno u Općinu Koprivnički Bregi, na sljedeću adresu:

Općina Koprivnički Bregi, Kralja Tomislava 2, 48324 Koprivnički Bregi, uz naznaku: 
,,Javni poziv za financiranje javnih potreba u kulturi na području Općine Koprivnički Bregi za 2023. godinu - ne otvaraj"

KLASA: 610-03/22-01/01
URBROJ: 2137-8-22-1
Koprivnički Bregi, 30. rujna 2022.

